门、六断、三格，皆系以诗，不减司空表圣。独是“十势”立名最恶，宛然少年棍谱，暇日当为易去乃妙。清朝纪昀：唐诗僧以齐己为第一。又：唐代缁流能诗者众。其有集传于今者，惟皎然、贯休及齐己。皎然清而弱。贯休豪而粗。齐己七言律诗不出当时之习。及七言古诗以卢仝、马异之体缩为短章，诘屈聱牙，尤不足取。惟五言律诗居全集十分之六。虽颇沿武功一派，而风格独遒。如《剑客》、《听琴》、《祝融峰》诸篇，犹有大历以还遗意。其绝句中《庚午年十五夜对月》诗曰：“海澄空碧正团圞，吟想元宗此夜寒。玉兔有情应记得，西边不见旧长安。”惓惓故君